یاریی کۆتاییی جامی جیھانیی فیفای ٢٠٠٢

یاریی کۆتاییی جامی جیھانیی فیفای ٢٠٠٢ کۆتا یاری جامی جیھانیی فیفای ٢٠٠٢ بوو کە لە نێوان ئەڵمانیا و بەرازیل یاریگای نیسان کە پێشتر ناوی یاریگای نێودەوڵەتی یۆکۆھاما لە شاری یۆکۆھامای ژاپۆن لە ٣٠ی حوزەیرانی ٢٠٠٢ بەڕێوەچوو. پاڵەوانێتییەکە پێکھاتبوو لە ژاپۆن و کۆریای باشوور میواندار و ھەڵبژاردەی فەرەنسا ھەڵگری نازناوی پێشوو لەگەڵ ٢٩ ھەڵبژاردەی دیکە کە لە قۆناغی پاڵاوتنەکان سەرکەوتنیان بۆ پاڵەوانێتییەکە بەدەستھێنابوو. لە ڕێگای گەیشتن بە یاریی کۆتاییی، ئەڵمانیا پلەی یەکەمی لە کۆمەڵەی پێنجەم بەدەستھێنا، بە دوو بردنەوە و یەکسانبوون، دوای ئەوە لە قۆناغی ١٦دا لە پاراگوای و لە قۆناغی چارەکی کۆتایی لە ئەمریکا و لە قۆناغی پێش کۆتاییدا لە کۆریای باشووری بردەوە. بەڕازیل بە سێ بردنەوە پلەی یەکەمی کۆمەڵەی سێیەمی بەدەستھێنا، لە قۆناغی ١٦ لە بەلجیکا و لە قۆناغی چارەکی کۆتایی لە ئینگلتەرا و لە قۆناغی پێش کۆتاییدا لە ھەڵبژاردەی تورکیا بردەوە. یاری کۆتایی لەبەردەم ٦٩ ھەزار و ٢٩ ھاندەر بەڕێوەچوو، لەلایەن پیرلۆیجی کۆلینا لە ئیتاڵیا ناوبژیوانی کرا. گێمی یەکەم بەبێ گۆڵ تەواو بوو، لە گێمی دووەمدا بەڕازیل لە خولەکی ٦٧دا لە ڕێگەی ڕۆناڵدۆوە گۆڵی پێشکەوتنی بەدەستھێنا. دوای دوازدە خولەک ڕۆناڵدۆ گۆڵی دووەمی خۆی و بەڕازیلی تۆمارکرد و بەم ئەنجامی یارییەکە کۆتایی ھات.بەڕازیل بۆ پێنجەم جار لە مێژووی خۆیدا نازناوەکەی بەرزکردەوە و تا ئێستاش ژمارەیەکی پێوانییە.

 سەرچاوەکان 

پۆل:جامی جیھانیی فیفای ٢٠٠٢